
Παρασκευή, 21 Αυγούστου 2026
ΔΕΛΤΙΟ ΤΥΠΟΥ
Συνέχεια ενημέρωσης αναφορικά με τον εντοπισμό 39 αλλοδαπών στους Καλούς Λιμένες – Συνέχεια ενημέρωσης αναφορικά με τον εντοπισμό και τη διάσωση 49 αλλοδαπών στους Καλούς Λιμένες – Εντοπισμός 54 αλλοδαπών στη Ρόδο – Εντοπισμός 55 αλλοδαπών και σύλληψη του διακινητή τους στην Ιεράπετρα – Σύλληψη αλλοδαπών στην Κάλυμνο 
Συνέχεια ενημέρωσης:

Αναφορικά με τον εντοπισμό 39 αλλοδαπών στην παραλία «ΛΟΥΤΡΑΣ» Δήμου Γόρτυνας τις πρωινές ώρες χθες, συνελήφθη ένας 15χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 15χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν βραδινές ώρες την 18.08.2026 από το Τομπρούκ της Λιβύης, καταβάλλοντας το χρηματικό ποσό των 16.000 δηναρίων Λιβύης έκαστος, για την μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου. 
*****
Συνέχεια ενημέρωσης:

Αναφορικά με τον εντοπισμό και διάσωση 49 αλλοδαπών στη θαλάσσια περιοχή 37 ν.μ. νότια-νοτιοανατολικά των Καλών Λιμένων τις πρωινές ώρες χθες, συνελήφθη ένας 26χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 26χρονος συνελήφθη για παράβαση του άρθρου του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν μεσάνυχτα την 19.08.2026 από το Τομπρούκ της Λιβύης, καταβάλλοντας χρηματικά ποσά μεταξύ 10.000 έως 14.000 δηναρίων Λιβύης έκαστος, για την μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ηρακλείου. 
*****
Τις πρωινές ώρες χθες, ενημερώθηκε η Λιμενική Αρχή της Ρόδου για την ύπαρξη ύποπτου ιστιοφόρου (Ι/Φ) σκάφους στη θαλάσσια περιοχή «ΜΟΝΟΛΙΘΟΥ» ν. Ρόδου, του οποίου οι επιβαίνοντες μετά την αποβίβασή τους τράπηκαν σε φυγή. Αμέσως στην περιοχή μετέβησαν ένα Περιπολικό σκάφος Λ.Σ.-ΕΛ.ΑΚΤ. (ΠΛΣ), καθώς και Περιπολικό όχημα Λ.Σ.-ΕΛ.ΑΚΤ. από ξηράς. Κατόπιν ερευνών στην ευρύτερη περιοχή, από στελέχη του Γραφείου Ασφαλείας του Κεντρικού Λιμεναρχείου Ρόδου και στελέχη της ΕΛ.ΑΣ., εντοπίστηκαν συνολικά πενήντα τέσσερις (54) αλλοδαποί (12 άνδρες, 17 γυναίκες και 25 ανήλικοι), οι οποίοι οδηγήθηκαν στο Κεντρικό Λιμεναρχείο Ρόδου. Σύμφωνα με τους αλλοδαπούς, εκκίνησαν από το Φετίγιε της Τουρκίας, καταβάλλοντας χρηματικό ποσό περίπου 5.000 ευρώ έκαστος για την μεταφορά τους στην Ελλάδα. Προανάκριση διενεργείται από το Κεντρικό Λιμεναρχείο Ρόδου, ενώ το Ι/Φ σκάφος βυθίστηκε. 
*****
Τις πρωινές χθες, εντοπίστηκαν 55 αλλοδαποί (52 άνδρες, 1 γυναίκα και 2 ανήλικοι) από στελέχη της Λιμενικής Αρχής της Ιεράπετρας, στην παραλία «ΓΟΥΔΟΥΡΑ» Δήμου Σητείας. Οι ανωτέρω αλλοδαποί μεταφέρθηκαν σε προσωρινό χώρο φύλαξης στην Ιεράπετρα. Από το Λιμεναρχείο Ιεράπετρας που διενεργεί την προανάκριση συνελήφθη ένας 17χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε στην Ελλάδα, έναντι χρηματικής αμοιβής. Ο 17χρονος συνελήφθη για παράβαση του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και του άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν βραδινές ώρες την 18.08.2026 από το Τομπρούκ της Λιβύης, καταβάλλοντας χρηματικά ποσά μεταξύ 2.500 και 5.000 δολαρίων έκαστος, για την μεταφορά τους στην Ελλάδα.
*****
Τις μεσημβρινές ώρες χθες, στελέχη της Λιμενικής Αρχής της Καλύμνου προέβησαν στη σύλληψη δύο αλλοδαπών (υπήκοων Καναδά), ηλικίας 20 ετών, για παράβαση των διατάξεων του Ποινικού Κώδικα περί σωματικών βλαβών, απειλής, εξύβρισης, διατάραξη επαγγελματικής γαλήνης και παράνομης βιντεοσκόπησης, καθώς και για παράβαση της νομοθεσίας περί προσωπικών δεδομένων. Συγκεκριμένα, οι ανωτέρω συνελήφθησαν κατόπιν έγκλησης που υπέβαλε σε βάρος τους 61χρονος ημεδαπός, ιδιοκτήτης τουριστικού πρακτορείου, στη Χερσαία Ζώνη Λιμένα «ΠΟΘΙΑΣ» Καλύμνου. Από το Λιμεναρχείο Καλύμνου που διενεργεί την προανάκριση, κατασχέθηκε η συσκευή κινητής τηλεφωνίας που χρησιμοποιήθηκε για την προαναφερθείσα βιντεοσκόπηση.

